**Z A P I S N I K**

**s konstituirajuće sjednice Školskog odbora koja je**

**održana dana 28. travnja 2025. godine u 13.00 sati**

 Sjednici su nazočni: članovi Školskog odbora imenovani od strane Učiteljskog vijeća: Željka Čokolić i Mirjana Bagarić, član Školskog odbora imenovan od strane Vijeća roditelja: Tomislav Širić i članica Školskog odbora izabrana od strane radnika: Ana Andrić.

 Sjednici prisustvuje također ravnatelj i tajnica Škole koja vodi zapisnik.

 Konstatira se nazočnost četiri člana Školskog odbora i pravovaljanost za odlučivanje.

 Ravnatelj pozdravlja sve nazočne koji su se svi odazvali konstituirajućoj sjednici, te im želi ugodnu i uspješnu suradnju u radu sa Školom. Osnivač – Grad Osijek nije imenovao svoja tri člana u Školski odbor, ali kako je imenovana većina članova Školskog odbora prema zakonskim odredbama Školski odbor može biti konstituiran, posebice iz razloga što je Školskom odboru mandat istekao 26. travnja 2025. godine, a novi Školski odbor se mora konstituirati u roku od 15 dana. Naglašava, kako prema zakonskim odredbama i odredbama Statuta, sjednicu do izbora predsjednika Školskog odbora vodi najstariji član, pa moli članove da se izjasne glede dobi. Najstarija članica je Mirjana Bagarić, koja preuzima vođenje sjednice u ulozi predsjedavatelja.

 Predsjedavatelj daje na glasovanje predloženi dnevni red:

1. Izvješće predsjedavatelja sjednice o imenovanim članovima Školskog odbora;
2. Verificiranje mandata imenovanih članova Školskog odbora;
3. Izbor predsjednika i zamjenika predsjednika Školskog odbora;
4. Različito.

 Predsjedavatelj daje na usvajanje dnevni red. Dnevni red se jednoglasno usvaja.

Ad.1.

Predsjedavatelj još jednom pozdravlja sve nazočne i predlaže da usmenim putem izvijesti o načinu izbora imenovanih članova Školskog odbora. Školski odbor ima 7 članova. Osnivač imenuje tri člana samostalno. Učiteljsko vijeće OŠ Višnjevac na svojoj sjednici održanoj dana 20. ožujka 2025. godine, nakon provedenog tajnog postupka izbora imenovalo je dva člana iz reda učitelja i stručnih suradnika i to: Željku Čokolić i Mirjanu Bagarić. Na sjednici Vijeća roditelja održanoj dana 10. travnja 2025. godine imenovan je član Školskog odbora iz reda roditelja – Tomislav Širić iz Višnjevca. Radnici Škole su u postupku izbora svoga predstavnika u Školski odbor izabrali Anu Andrić. Obavijest o imenovanim kandidatima za članove Školskog odbora Škola je uputila osnivaču – Gradu Osijeku dana 11. travnja 2025. godine. Kako osnivač – Grad Osijek nije imenovalo svoje predstavnike u Školski odbor, a imenovana je većina članova ostvareni su uvjeti za konstituiranje Školskog odbora. Predsjedavatelj moli nazočne da prihvate njegovo usmeno izvješće. Izvješće o načinu izbora imenovanih članova Školskog odbora jednoglasno se usvaja.

Ad. 2.

Pod ovom točkom dnevnog reda predsjedavatelj predlaže da se izvrši potvrda (verifikacija) članova Školskog odbora. Temeljem Odluke Učiteljskog Vijeća – KLASA: 007-04/25-02/2, URBROJ: 2158-125/07-25-2 od 20. ožujka 2025., godine; Odluke Vijeća roditelja – KLASA: 007-04/25-02/2, URBROJ: 2158-125/08-25-5 od 10. travnja 2025. godine i Zapisnika o konačnim rezultatima izbora za predstavnika radnika u Školski odbor – KLASA: 007-04/25-02/2, URBROJ: 2158-125/12-25-4 od 31. ožujka 2025. godine, Školskom odboru pristupaju:

1. Željka Čokolić iz Osijeka – predstavnica Učiteljskog vijeća;
2. Mirjana Bagarić iz Livane – predstavnica Učiteljskog vijeća;
3. Tomislav Širić iz Višnjevca – predstavnik Vijeća roditelja;
4. Ana Andrić iz Višnjevca – predstavnik radnika.

Konstatira se zakonska regularnost u izboru i imenovanju narečenih članova Školskog odbora. Mandat članova Školskog odbora traje 4 godine, računajući od dana konstituiranja (28. travnja 2025. godine). Na ovaj način obavljena je verifikacija članova Školskog odbora.

- 2 -

Ad. 3.

Predsjedavatelj moli nazočne članove da daju prijedloge za izbor predsjednika i zamjenika predsjednika Školskog odbora, uz napomenu da Statutom nije određeno da predsjednik Školskog odbora mora biti iz reda članova osnivača ili učitelja i stručnih suradnika odnosno roditelja te da je izbor javan. Predsjedavatelj Mirjana Bagarić predlaže da se za predsjednika Školskog odbora izabere gospođa Željka Čokolić. Ravnatelj napominje kako je izborom za predsjednika Školskog odbor iz reda Učiteljskog vijeća bitno olakšana pisana dokumentacija i priprema samih sjednica. Nazočni se slažu s prijedlogom za predsjednika Školskog odbora. Gopođa Željka Čokolić predlaže za zamjenika predsjednika Školskog odbora gospođu Mirjanu Bagarić, također iz reda Učiteljskog vijeća. Nazočni podržavaju i taj prijedlog. Predsjedavatelj daje na glasovanje predijedloge da se za predsjednika Školskog odbora imenuje gospođa Željka Čokolić, a za zamjenika predsjednika gospođa Mirjana Bagarić. Prijedlog se jednoglasno prihvaća, te se donosi Odluka kao u privitku ovog zapisnika. Predsjedavatelj moli novoizabranu predsjednicu Školskog odbora da preuzme daljenje vođenje sjednice. Novoizabrana predsjednica Školskog odbora, Željka Čokolić zahvaljuje nazočnima na ukazanom povjerenju i nada se da će to povjerenje uspjeti opravdati u novom četverogodišnjem mandatu. Zamjenica predsjednika Školskog odbora, Mirjana Bagarić, također zahvaljuje nazočnima na ukazanom povjerenju.

Ad. 4.

Predsjednica Školskog odbora pita nazočne ima li još nekih pitanja, nejasnoća ili dopuna pod točkom razno. Prijedloga i dopuna nema. Ravnatelj se zahvaljuje svim članovima na odzivu u nadi dobre poslovne suradnje pozdravlja ih do slijedeće sjednice.

Sjednica zaključena u 13.40 sati.

U Višnjevcu, 28. travnja 2025. godine

KLASA: 007-04/25-02/6

URBROJ: 2158-125/01-25-3

Zapisničar: Predsjednica Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

REPUBLIKA HRVATSKA

ŽUPANIJA OSJEČKO-BARANJSKA

OSNOVNA ŠKOLA VIŠNJEVAC

31 220 Višnjevac, Crni put 41

U Višnjevcu, 28. travnja 2025. godine

Temeljem članka 39. Statuta Osnovne škole Višnjevac, Školski odbor na svojoj konstituirajućoj sjednici, održanoj dana 28. travnja 2025. godine, pod točkom 3. dnevnog reda donio je:

***O D L U K U***

Za predsjednika Školskog odbora imenuje se Željka Čokolić iz Osijeka, učiteljica razredne nastave - članica Školskog odbora imenovana od strane Učiteljskog vijeća.

Za zamjenika predsjednika Školskog odbora imenuje se Mirjana Bagarić iz Livane - članica Školskog odbora imenovana od strane Učiteljskog vijeća.

Predsjednik i zamjenik predsjednika Školskog odbora imenuju se na vrijeme od 4 godine, a u svom radu dužni su pridržavati se odredbi Statuta Osnovne škole Višnjevac.

KLASA: 007-04/25-02/6

URBROJ: 2158-125/10-25-2

 Predsjednica školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_